ઇ.સ. ૬૨૯ માં ટાંગ સમ્રાટ ટાઇઝીંગ અને ગોકતુર્ક વચ્ચે યુદ્ધ ફટી નીકળ્યું, પ્રવાસની મનાઈ ફ્રમાવાઈ, છત્તા હ્યુએન સંગ પલાયન થવામાં સફ્ળ રહ્યો. ગોબીના રણને ઓળંગી ૬૩૦માં ટુપાર્ણના રાજાને મળ્યો. રાજાએ તેને પ્રવાસ માટે ઘણી મદદ કરી, પત્રો લખી આપ્યા અને કિમતી વસ્તુઓ આપી. પશ્ચિમ તરફ્ જતા લૂટારુંઓને થાપ આપી કારાશહર પહોંચ્યો બેદલ પાસને વટાવી કિર્ગીસ્તાન પહોંચ્યો અને ગોકતુર્કના ખાનને મળ્યો. ત્યાંથી નૈઋત્યમાં તાશ્કંદ, ઉઝબેકિસ્તાનનું પાટનગર, થઇને રણ ઓળંગી સમરકંદ પહોંચ્યો. દક્ષિણ તરફ્ અમુદરીયા અને તમ્રેઝ પહોંચ્યો, જ્યાં ઘણા બૌદ્ધ સાધુઓને મળ્યો. ત્યાંથી પૂર્વમાં કુંડુંઝ ગયો ત્યાં સાધુ ધર્મસિંહને મળ્યો. પશ્ચિમે બાલ્ખ, હાલનું અફ્ગાનિસ્તાન જ્યાં બૌદ્ધ ધર્મસ્થાનો નિહાળ્યા. ખાસ કરીને નવવિહાર જેને તેણે પશ્ચિમના છેવાડાના સ્થાન તરીકે વર્ણવ્યા છે. ત્યાં પ્રાજ્ઞાકારા નામના સાઘુ પાસે ભણ્યો. ત્યાં તેને ઘણો અગત્યનો ગ્રંથ “મહાવિભાસ” મળ્યો જેનો તેણે ચીની ભાષામાં અનુવાદ કર્યો.